**Luna, stelele și ... Iubirea**

*Popa Alexandru-Iosif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A fost odată ca-n povești,

A fost ca niciodată

Sus, în slăvile cerești,

O ființă minunată.

Între stele ea trăia,

Prietenă fiindu-i Luna ...

Cu-ele nu se prea-nțelegea

Deși-ncerca întruna.

Până-ntr-o zi, când dintr-o dată,

Ceva ciudat s-a întâmplat,

Ea s-a transformat în fată

Și-o stea a luat chip de băiat.

Cei doi au făcut cunoștință,

Apoi au tot povestit ...

Iar după-un timp, în consecință,

Pesemne s-au îndrăgostit.

Ei păreau un cuplu normal,

Chiar perfect și fericit,

Dar dintr-un lucru banal ...

Ce să vezi?! S-au despărțit!

Atunci stelele s-au sfătuit

Și, încercând să îi împace,

Un plan au înfăptuit :

Cine, ce și cum vor face ...

Și, ajungând la un acord,

Iată că într-o bună zi

O stea având chipul de Lord

La cei doi despărțiți sosi.

Și, cu discursul pregătit,

Rosti prin vorbe line :

" - Dar voi de ce v-ați despărțit?!

Vă stătea atât de bine ...

- El -- frumos, înalt, fără defect --

Tu -- gingașă și pură --

Întruchipați cuplul perfect,

Stârnind multora ură ..."

Cei doi spuseseră, oftând

De parcă nici nu erau ei --

El trist și ea mereu plângând -- :

" - Ne-am despărțit ... din cauza ei!"

Nedumerită, Steaua-Lord

Întrebă, din nou, din vina cui

Iar cei doi, în deplin acord,

Răspund : " - A Zânei Cerului! ..."

" - Păi cum, Luna nu ți-e amică?!

Mereu tu lângă ea stăteai ...

Doar ți-e prietenă de mică

Și despre-orice cu ea vorbeai!"

" - Așa este, dar de când

În fată eu m-am transformat

O văd întruna plângând

Când mă vede cu-acest băiat!"

" - Păi poate e nefericită

Și vrea să vă căsătoriți,

Să fie martoră la nuntă ...

Nu să vă vadă despărțiți!"

Auzind astea, ei porniră

Către trista zână Lună

Și-ndată ce o găsiră

O-ntrebară împreună :

" - De ce plângi? De ce ești tristă?

De ce nu ne mai vorbești?

Vrei ca noi doi să facem nuntă?

Sau ce anume voiești?!"

După-o lungă așteptare,

În sfârșit ea le răspunde :

" - Sincer, doresc cu ardoare

Să nu vă mai văd niciunde!

- Voi mi-ați încălcat dorința

Și chip de oameni ați luat,

Așa că vă dau sentința :

Să nu vă mai văd niciodat'!"

Cei doi, vizibil afectați,

Pleacă în lumea largă,

Pretinzând că sunt doar frați ...

Oricine îi intreabă!

Dar într-o zi nu mai rezistă

Și-n cele din urmă se-mpacă ...

Surprinzător, nu mai e tristă,

Ba totul se îndreaptă, parcă!

Ei fac o nuntă vestită

În toate cele patru zări :

El fericit, ea fericită --

Nu le mai pasă de urmări ...

Și veselia e deplină,

Căci la-a lor nuntă apare

Cine credeți?! Mândra Lună,

Care le cere iertare.

Stelele, prin strălucire,

"Luminează" atmosfera,

Iar cu a Lunii venire

Parcă s-a schimbat și Era ...

S-au simțit cu toții bine --

Mâncând, bând, cântand, dansând --

Iar fericirea și-acum ține

Pe acel ceresc tărâm.

Morala e următoarea :

Iubirea mereu învinge --

Nu contează-mprejurarea --

Ea până și apa-o "stinge"!

AVRIG, 30.12.2015